**סדנא ליום הערכות - אולפנת נווה שרה הרצוג**

מטרות:

1. בניית תכנית שש שנתית חדשה בכל המקצועות בהלימה לשינויים שחלים עם הכנסת הרפורמה ישראל עולה כיתה.
2. בניית התכנית תוך התייחסות לתוכן ודגש על מיומנויות: בבחינת הבגרות החדשה בהערכות חלופיות.
3. חידוד המסר למורים עד כמה ההצלחה של הבנות בידיים שלנו בזכות ה 30%.
4. חשיבות העבודה בחטיבה הטמעת המיומנויות כבסיס הכרחי להצלחה בתיכון.

שלבי הסדנא: אפשרות א

טריגר מעברים:

חלוקה לקבוצות: פלסטלינה בשקל קופסא עם כמה צבעים ומיד אסור לדבר.

בלי לדבר: כל אחד בוחר שני צבעים והם צריכים ביחד כקבוצה לייצר יצירת מופת על הנייר

כשמסיימים מי שמרגיש שהיצירה שלו סם יד על היצירה.

לשאול חלק מהאנשים מה גורם ליצירה להיות שלו? האם נשארת עם הצבע שלך

בשביל לייצר יצירת מופת צריך תכנון מטרה.

שלב נוסף או בסוף הפעילות: ליצור יצירת מופת על פי המטאפורה - מורה מיטבי ולייצר את זה אחרי תכנון . רצף המקום של כל אחד. אולי בסוף לתת להם רק לתכנן

עבודה בצוותים

עבודה בצוותים על התאמת תכנית הלימודים לשינויים שחלו בבגרות ובחלופות בהערכה.

לפני הצוות צריכים להיות **עותקים של הבגרות החדשה** וביחד מנתחים את הבגרות לפי השאלות הבאות:

מה התלמידות צריכות לדעת מבחינת ידע ומבחינת מיומנויות כדי להצליח בבגרות.

להכין ציר מתי מלמדים כל דבר, איך אפשר לנצל את הרצף השש שנתי כדי לעבור את **הבחינה**. לא להכין תכנית של ידע בחטיבה אם לא קשור ישירות לבחינה .

ליצור תבנית שש שנתית מכיתה ז – יב /יא , ומה יש ללמד מבחינת התוכן ומבחינת המיומנויות לאור הנושאים בבגרות כדי שהתלמידות תצלחנה. (אין הכוונה לשבת ולכתוב את כל התכנית בפירוט, ברור שיש נושאים הנלמדים בחטיבה שהם אינם קשורים ישירות לבגרות, אבל מלמדים אותם לפי דרישות המפמ"ר בתכנית הלימודים , בגלל מיצב ועוד, אלא רק לפזר את הנושאים מתוך בחינת הבגרות והמיומנויות, סביר להניח שבחטיבה בחלק מהמקצועות יבואו לידי ביטוי בעיקר מיומנויות ופחות נושאי לימוד)

שאלות הדרכה:

מה סדר הנושאים? מה הקריטריונים שעל פיהם קבענו את הסדר בחטיבה בתיכון? כמה שעות לכל נושא

מה המיומנויות בכל נושא? איך נבחן אם המיומנויות הוטמעו? כיצד זה יבוא לידי ביטוי בתכנית העבודה? לא לשכוח מבחנים הכנה לקראת והחזרת מבחנים, חזרות לפני מיצב, מפמ"ר, מתכונת ובגרות. לבדוק אם היקף השעות מתאים להיקף השעות של המקצוע. (כך שהתכנית מציאותית)

שלב שני:

מספר אפשרויות לפי שיקול דעתכן:

להתעמק באחד הדברים הבאים:

ניתוח מעמיק יותר של המבחן החיצוני

ניתוח מעמיק של חלופות בהערכה

ניתוח מעמיק של העבודה בחטיבת הביניים.

כיצד להחליט? חישבו על המקצוע שלכם והצוות שלכם, מהם החוזקות של המקצוע/ הצוות? מהם הקשיים?

האם הם קשורים למבחן הבגרות החדש? לחלופות בהערכה? או לבסיס רעוע בחטיבת הביניים?

לאחר שבחרתן במה להתמקד אשמח שתשתפו אותי במייל מה הנושא ומה היו שיקולי הדעת.

נקודות לחשיבה משותפת בכל נושא:

חלופות בהערכה: ראשית יש להציג מהי בפני הצוות, או לשתף באפשרויות ולדון ביתרונות והחסרונות ואולי לפתוח לאפשרויות חדשות.

מה הידע הנדרש? מה המיומנויות הנדרשות? פיצוח השלבים לעומק, מה חייבים לעשות בכיתה? מה ניתן לדרוש לעשות בבית? עצירות למעקב, כמה זמן להקדיש לכל שלב? כיצד להתמודד עם בנות שלא עומדות בדרישות? (להכין רשימה של לפחות עשרה דברים שניתן לעשות). להכין טבלת מיפוי ומעקב לפי הדרישות והזמן של החלופות שיש להכין.

מתוך זה אלו מיומנויות חשוב להקנות בחטיבה?

אפשרות נוספת דגש על מיומנויות:

להתחלק לזוגות כל זוג יעבוד על מיומנות אחרת:

בחירת מיומנות אחת שהיא חדשה עבורנו וניתוח המיומנות:

מה צריך התלמיד לדעת כדי שתהיה בידו המיומנות? פרוט הדברים: איך מלמדים כל אחד מהם? לפי איזה סדר? להעריך כמה זמן להקדיש לכל שלב? על איזה נושא בחטיבה כדאי להתנסות ? כיצד תימדד הטמעת המיומנות הקשורה בחלופות בהערכה? באיזה שלב של השנה ?

ניתוח מעמיק יותר של בחינת הבגרות:

עבודה מפורטת יותר על המיומנויות, והידע הנדרש להצלחת התלמידות, להיכנס יותר לעומק בתכנית העבודה השש שנתית ולפרט יותר את השלבים איך מקנים מיומנות? כמה זמן זה לוקח (בשעורים?)איך בודקים הטמעה של המיומנות? וכך גם לגבי הידע , סדר החומר הנלמד שיקולי דעת היקף השעות לכל נושא וכו

ניתוח העבודה בחטיבת הביניים:

השאלה הבסיסית היא: מה התלמידה חייבת לדעת בסוף החטיבה לאחר שלוש שנות לימוד בתחום הידע ובתחום המיומנויות, מה המשמעות של תלמידות המגיעות אם חוסרים גדולים לתיכון (חשוב להזכיר שבכיתה ט מצטרפות תלמידות חדשות ולכן לקחת בחשבון מה מלמדים בט') (בכיתה י' גם מצטרפות בנות, אבל חשוב להדגיש שקל יותר להתמודד עם 10-15 בנות עם פערים, מתוך 60 , ולא עם מחזור שלם)

ניצול אפקטיבי של שעות פרטניות

מטרה:

1. חידוד של חשיבות השעה הפרטנית.
2. במה שונה שעה פרטנית משעור רגיל
3. דיון כיצד כדי להשתמש בשעה הפרטנית
4. דיון בתפקיד של מורה הכיתה המורה הפרטני והמחנך כדי שהשעה תהיה אפקטיבית
5. מתן כלים להוראה אחרת בשעה פרטנית.

טריגר:

לחפש סרטון או להשתמש במורים שכבר מלמדים באופק חדש שעות פרטניות שיספרו על חוויה חיובית שהייתה להן כמורה

לערוך השוואה בין שעה פרטנית לשיעור רגיל

|  |  |  |
| --- | --- | --- |
|  | שעור רגיל בכיתה | שעה פרטנית |
| היבטים טכניים | מספר תלמידים גדול | מספר תלמידים קטן |
|  | מקום מוגדר | עלולה להיות בעיה של מקום |
|  |  | קבוצה קטנה אבל הטרוגנית |
|  | תלמידים קבועים | התלמידים משתנים מידי פעם, לפי הצורך |
| היבטים תוכניים | תכנית עבודה ברורה | עלול להיות מצב שתכנית הלמידה לא ברורה |
|  | קיימת מחויבות על ידי מבחנים וציונים | אפשרות לתת מענה לתלמידים ייחודיים |
| קשיים | קצוות הכיתה, התלמידים המתקשים והמצטיינים, לעיתים קרובות, מקבלים מענה לא מספק | אין ציון, אין מבחן תחושת המחויבות של המורה ושל התלמיד מתרופפת. |
|  | תלמיד עלול להסתמך על שעורי התגבור ולזלזל בשעורים הרגילים. | תלמידים מרגישים לא בנוח להיות יוצאי דופן, להישאר מעבר לשעות הלימודים |
|  |  | דורש דרכי הוראה שונות מאשר בכיתה רגילה. |
|  |  |  |

מה הם התנאים לדעתכם להצלחת שעורים פרטניים?

בניית קבוצות נכונה, מיקום הזמן של השיעור (לא סוף יום, לא על חשבון ספורט), יצירת קשר אישי בין התלמידים למורה, שיתוף פעולה הדוק בין מורה הכיתה למורה הפרטני: במה השיתוף פעולה מתבטא? תוכן, מיומנויות, קשיים הצלחות נוכחות, מה מקומו של המחנך?

מה הם הקשיים שעלולים לעלות? שעות בסוף יום או על חשבון דבר שהתלמיד אוהב, המורה בשעה הפרטנית לא בוחן אין מחוייבות, או הפוך התלמיד יעדיף את השיעור הפרטני ויזלזל בשיעור הרגיל.

כיצד ניתן להתמודד?